|  |  |  |
| --- | --- | --- |
|  | **CRNA GORA**  **ZAVOD ZA STATISTIKU** | D:\Documents and Settings\milica pavlovic\Desktop\POPIS 2011\logo\Popis logo 2011 krive ver2.png |

**POPIS STANOVNIŠTVA, DOMAĆINSTAVA I STANOVA U 2011. GODINI**

**-IZVJEŠTAJ O REALIZOVANIM AKTIVNOSTIMA-**

*Podgorica, april 2012. godine*

U V O D

Popis stanovništva domaćinstava i stanova 2011. godine bio je prvi popis u Crnoj Gori nakon sticanja nezavisnosti 2006. godine i deseti koji je realizovan na teritoriji Crne Gore. Popis 2011 sproveden je u periodu od 1 - 15. aprila 2011. godine, po metodologiji koja u skladu sa međunarodnim standardima kojima se utvrđuju zajednička pravila u prikupljanju podataka o stanovništvu. Popis stanovništva 2010. godine, bio je prvi popis koji je samostalno urađen od strane MONSTAT-a, kao i prvi koji je kontrolisan od strane međunarodne institucije EK-EUROSTAT.

Veliko interesovanje šire javnosti, neposredno prije početka popisa, za podacima o nacionalnoj, odnosno etničkoj pripadnosti, vjeroispovijesti i maternjem jeziku, kreiralo je dodatne zahtjeve korisnika, određene rizike i specifično okruženje u kojem je trebalo realizovati popis. Uvažavajući značaj Popisa stanovništva, kao i masovnost akcije za čiju realizaciju je bila potrebna šira društvena podrška i povjerenje u proces realizacije popisa, Zavod za statistiku je prihvatio veliki broj dodatnih zahtjeva korisnika u toku same realizacije popisa: uveo je dupli primjerak popisnice koji je ostavljen u domaćinstvu; prihvatio predlog da po dva predstavnika opozicionih političkih partija budu članovi popisnih komisija u svakoj opštini; otvorio proces unosa podataka za kontrolu od strane političkih partija; prihvatio zahtjev da se u roku od 90 dana od dana završetka prikupljanja podataka objave konačni podaci o nacionalnoj, odnosno etničkoj strukturi, vjeroispovijesti i maternjem jeziku, samo su neke od aktivnosti koje su bile rezultat dodatnih zahtjeva. Neplanirane aktivnosti zahtjevale su dodatan napor MONSTAT-a u realizaciji istih, a posebno u pogledu očuvanja tri najznačajnija principa rada zvanične statistike: profesionalna nezavisnost, zaštita individualnih podataka i jednak pristup konačnim podacima svim korisnicima u isto vrijeme.

Ipak, bez obzira na ne baš povoljno okruženje za realizaciju jedne statističke akcije, MONSTAT je uspio da realizuje popis u svim zakonskim rokovima; da u svakoj fazi popisa bude transparentan, a da pri tom sačuva ključne statističke principe; da u veoma kratkim rokovima objavi konačne rezultate i da dobije najveće ocjene u smislu kvaliteta i načina organizacije popisa od strane međunarodnih statističkih institucija.

Izvještaj o realizaciji Popisa u 2011. godini, predstavlja sveobuhvatan pregled realizovanih aktivnosti, sa ciljem da se široj javnosti učine dostupnim ne samo rezultati popisa, već i cijeli proces koji je doveo do istih.

D I R E K T O R I C A

mr Gordana Radojević

**I REZIME**

Prema članu 25. Zakona o popisu stanovništva, domaćinstava i stanova u 2011. godini ("Sl. list Crne Gore", br. 41/10 od 23. 7. 2010, 44/10 od 30. 7. 2010, 75/10 od 21. 12. 2010.), Zavod za statistiku Crne Gore je pripremio izvještaj o realizaciji popisa.

Generalna ocjena popisa stanovništva, data u zaključku izvještaja EK-EUROSTAT glasi: “***Misija smatra da je Popis stanovništva Crne Gore bio pripremljen, sproveden na terenu i obrađen u skladu sa međunarodnim preporukama, a naročito preporukama Konferencije evropskih statističara za krug 2010 popisa stanovništva i stanovanja. Dodatno, misija je uočila sa zadovoljstvom visoki nivo profesionalizma zaposlenih, uključenih na svim nivoima popisa iz MONSTAT-a, kao i kod privremeno angažovanog osoblja. Misija smatra da je popisom postignut visok nivo kvaliteta, posebno u pogledu tačnosti i pravovremenosti***.“

Visok nivo kvaliteta podataka Popisa rezultat je:

* Pripreme popisa u trajanju od tri godine (2008 – 2011. godine), kada su kreirane sve neophodne pretpostavke za početak realizacije Popisa stanovništva (zakonska, metodološka, organizaciona, informatička i kartografska struktura);
* Koordinacije popisnih komisija koje su osnovane u 21 opštini Crne Gore;
* Obuke svih učesnika u Popisu - obučeno je i testirano oko 4 000 učesnika Popisa, na tri nivoa, u trajanju od 3 dana, sa ukupnim fondom od 20 časova, za svaki od nivoa obuke. Krajnji izbor učesnika izvršen je na osnovu položenog testa;
* Potpunog obuhvata u prikupljanju podataka - u trajanju od 1 - 15. aprila popisano je 200 hiljada domaćinstava, 650 hiljada lica i preko 300 hiljada stanova, učešćem preko 4 000 popisivača, instruktora, državnih instruktora i članova popisnih komisija;
* Kreiranja više od 10 internih pravilnika MONSTAT-a o organizaciji i odgovornosti u unosu, kontroli kvaliteta, obradi i objavljivanju podataka;

Visok nivo tačnosti rezultat je:

* Kreiranja 15 softverskih rješenja za unos, kontrolu kvaliteta i obradu podataka za potrebe Popisa, sopstvenim kapacitetima MONSTAT-a;
* Kreiranja dodatne (ručne) kontrole prilikom unosa podataka, što je imalo za posljedicu zamjenu unosioca podataka, kao i povećanje tačnosti unosa;
* Organizacije duplog unosa podataka;
* Redovne kontrole rada, snodno pravilnicima MONSTAT-a kreiranih za potrebe Popisa;

Visok nivo kvaliteta i tačnosti, uslovio je i veću pravovremenost, tako da je od dana završetka prikupljanja podataka (15.april) postignuto sljedeće:

* U roku od 30 dana objavljeni su preliminarni rezultati Popisa o broju lica, domaćinstava i stanova;
* U roku od 40 radnih dana, izvršen je unos 655 718 upitnika za lice i 314 704 upitnika za stan i domaćinstvo, organizovanjem rada u tri radne smjene (od 07h - 02h);
* U roku od 90 dana objavljeni su konačni podaci o broju lica, kao i podaci o nacionalnoj, odnosno etničkoj strukturi, vjeroispovijesti i maternjem jeziku;
* U roku od 12 mjeseci od dana završetka faze prikupljanja podataka, objavljeno je ukupno 23 od 69 pitanja za lica, stan i domaćinstvo;

Po stanovniku Crne Gore popis je koštao 4,00 eura, dok je planirana cijena iznosila 5,15 eura po stanovniku.

Detaljan pregled glavnih realizovanih aktivnosti dat je u nastavku izvještaja, shodno rokovima realizacije, glavnim rezultatima i zadacima koji su završeni tokom Popisa, dok su troškovi realizovanih aktivnosti prikazani u prilogu izveštaja.

**II Planiranje, priprema i realizacija Popisa stanovništva**

**Rok realizacije:** 2008 - 2010. godine (priprema); 2011 (realizacija); 2012-2013 (objavljivanje podataka)

**Glavni rezultat aktivnosti:** Završen Popis stanovništva, shodno planu i međunarodnoj metodologiji.

**Opis aktivnosti**: Realizacija Popisa stanovništva sastojala se od više faza: pripreme, prikupljanjanja podataka, unosa, obrade i disiminacije podataka. Priprema i realizacija popisa trajala je ukupno 3 godine, dok se objavljivanje podataka planira do kraja 2013. godine. Ocjena EK o Popisu stanovništva, kako se navodi u zaključku finalnog izvještaja o realizaciji Popisa je: “*Misija smatra da je Popis stanovništva Crne Gore bio pripremljen, sproveden na terenu i obrađen u skladu sa međunarodnim preporukama, a naročito preporukama Konferencije evropskih statističara za krug 2010 popisa stanovništva i stanovanja. Dodatno, misija je uočila sa zadovoljstvom, visoki nivo profesionalizma uključenih zaposlenih na svim nivoima popisa iz MONSTAT-a, kao i kod privremeno zaposlenog osoblja. Misija smatra da je popisom postignut visok nivo kvaliteta, posebno u pogledu tačnosti i pravovremenosti” (EK: Izvještaj o realizaciji Popisa u Crnoj Gori).*

**2.1 Realizacija probnog Popisa stanovništva**

**Rok realizacije**: 2008 - jun 2009. godine (12 mjeseci)

**Glavni rezultat aktivnosti**: Probni popis stanovništva i plan aktivnosti

**Nosilac aktivnosti:** MONSTAT

Opis aktivnosti: U periodu od 01-15. juna 2009. godine, realizovan je probni Popis na uzorku od

3 500 domaćinstava. Analizom probnog Popisa, dobijeni su glavni inputi za pripremu i realizaciju Popisa, kao i razvijena prva metodološka i organizaciona uputstva Popisa stanovništva. Probni Popis realizovan je uz finansijsku i ekpertsku podršku EK u iznosu od 35.000 eura.

**2.2 Zahtjev za nezavisni monitoring**

**Rok realizacije**: februar 2010 – jun 2010. godine (4 mjeseca)

**Glavni rezultat**: Formiran Upravni odbor za monitoring Popisa stanovništva 2011. godine (Milorad Katnić, ministar finansija Vlade Crne Gore; Pjer Mirel, direktor direktorata Evropske komisije za proširenje i Pieter Everaers, direktor direktorata EUROSTAT-a za međunarodnu saradnju i ključne EU indikatore);

**Nosilac aktivnosti**: MONSTAT i EK;

**Opis aktivnosti:** MONSTAT je uputio zahtjev EK juna 2010. godine da, radi transparentnosti i povjerenja u rezultate Popisa, proces pripreme, realizacije i unosa podataka isti može pratiti u svakoj njegovoj fazi. U skladu sa tim zahtjevom, Evropska komisija formirala je Upravni odbor za procjenu Popisa juna 2011. godine i pripremila predlog projekta za realizaciju monitoringa za period jun-novembar 2011. godine. Upravni odbor angažovao je nezavisnog eksperta Jean Mishel Durra, koji je za potrebe Upravnog odbora radio procjenu realizacije Popisa u Crnoj Gori (u periodu od jula 2010. godine do novembra 2011. godine). Misija je imala za cilj da izvrši monitoring svih faza Popisa. Izvještaje sa misija nezavisni ekspert je dostavljao Upravnom odboru, koji je na osnovu toga obajavljivao mišljenje o realizaciji Popisa i dostavljao ga MONSTAT-u i široj javnosti, i to za period jun 2010-novembar 2011. godine.

**III Pripreme za terenski rad Popisa**

**Rok realizacije**: jun 2009 – april 2011. godine (22 mjeseca)

**Glavni rezultat**: Pripremljena zakonska, finansijska, metodološka, organizaciona, informatička i kartografska infrastruktura za početak realizacije Popisa;

**Nosilac aktivnosti**: MONSTAT

**3.1 Zakon o Popisu stanovništva, domaćinstava i stanova**

**Rok realizacije**: februar 2009 – 21. 12. 2010. godine (22 mjeseca)

**Glavni rezultat**: usvojen Zakon o Popisu i podzakonska akta

**Opis** **aktivnosti**: usvajanjem Zakona o popisu određeni su ciljevi popisa, jedinice popisa, obaveze i prava svih učesnika Popisa, kao i druga važna pitanja za realizaciju istog. Zakon o popisu stanovništva, domaćinstava i stanova u 2011. godini usvojen je i objavljen u "Sl. listu Crne Gore", br. 41/10 od 23. 7. 2010, 44/10 od 30. 7. 2010, 75/10 od 21. 12. 2010. godine.

**3.2 Budžet**

**Rok realizacije:** jul 2009 – 09. 07. 2010 (12 mjeseci)

**Glavni rezultat:** Obezbijeđena finansijska sredstva

**Opis aktivnosti:** Ukupna procijenjena vrijednost budžeta za period od tri godine (2010 - 2013. god.) iznosi 3,5 mil. eura. Vrijednost odobrenih sredstava u 2011. godini je 3,2 mil. eura, dok je realizovana vrijednost iste godine iznosila 2,5 mil. eura, čime je ostvarena ušteda od 22% ili 0,7 mil. eura. Dio ušteđenih sredstva 0,5 mil. eura, Zavod za statistiku je stavio na raspolaganje Fondu za penzijsko osiguranje, a shodno odluci Vlade Crne Gore od 8.12. 2011 god. Ostatak sredstava je vraćen budžetu Vlade Crne Gore. Pregled ostvarenog budžeta prikazan je u prilogu izvještaja.

3.2.1 Odluka o visini i rasporedu dijela sredstava popisnim komisijama za finansiranje pripreme, organizacije i sprovođenja popisa stanovništva, domaćinstava i stanova u 2011. godini

**Rok realizacije**: decembar 2010 – 22. marta 2011. godine (4 mjeseca)

**Glavni rezultat**: Jasni kriterijumi za određivanje Budžeta popisnim komisijama

**Opis aktivnosti**: Ovom odlukom utvrđena je visina i raspored dijela sredstava obezbijeđenih Budžetom Crne Gore, popisnim komisijama za finansiranje pripreme, organizacije i sprovođenja popisa stanovništva, domaćinstava i stanova u 2011. godini. Sredstva su se raspoređivala popisnim komisijama i to za naknade popisivačima, instruktorima, predsjedniku i članovima popisne komisije, kao i drugim učesnicima popisa (lica angažovana na obračunu, isplatama i sačinjavanju konačnog izvještaja o utrošku sredstava u jedinici lokalne samouprave i licima angažovanim na formiranju fascikli i sl.).

**3.3 Metodologija Popisa**

**Rok realizacije**: jun 2009 – mart 2011.godine ( 22 mjeseca)

**Glavni rezultat**: Knjiga „Metodologija za pripremu, organizaciju i sprovođenje Popisa 2011“ na našem i engleskom jeziku;

**Opis aktivnosti:** Metodologija Popisa 2011 urađena je u skladu sa međunarodnim standardima kojima se utvrđuju zajednička pravila u prikupljanju podataka o stanovništvu, od kojih su najvažnija: - Preporuke Konferencije evropskih statističara za popise stanovništva i stanova 2010. godine, a pripremljene u saradnji sa Ekonomskom komisijom UN-a za Evropu i Statističkom kancelarijom Evropske unije – Eurostatom; - Uredba 763/2008 Evropskog parlamenta i Savjeta Evropske unije o popisima stanovništva i stanova, kao i Uredba 1201/2009 koja implementira Uredbu 763/2008 Evropskog parlamenta i Savjeta Evropske unije o popisima stanovništva i stanova u pogledu tehničkih specifikacija obilježja i njihova raščlanjivanja. Metodologija je prikazana na ukupno 124 strane, štampana je u 800 primjeraka na našem jeziku, i 100 primjeraka na engleskom jeziku. Namijenjena je bila svim učesnicima popisa, kao i najširoj javnosti.

**3.4 Popisni obrasci**

**Rok realizacije:** jun 2009 - mart 2011. godine ( 22 mjeseca)

**Glavni rezultat:** Pripremljeno ukupno 3 osnovna i 20 pomoćnih obrazaca, kao i 8 obrazaca za postpopisno istraživanje

**Opis aktivnosti:** pripremljeni su sljedeći obrasci:

(1) popisnica (obrazac P-1), (duplikat popisnice ostavljan je u domaćinstvu);

(2) upitnik za stan i domaćinstva (obrazac P-2);

(3) kontrolnik (obrazac P-3);

(4) ovlašćenje za popisivača (obrazac P-4);

(5) ovlašćenje za instruktora (obrazac P-5);

(6) ovlašćenje za državnog instruktora (obrazac P-6);

(7) ovlašćenje za kontrolora (obrazac P-7);

(8) spisak popisnih krugova po naseljima (obrazac P-8);

(9) rezultati na nivou naselja i jedinica lokalne samouprave (obrazac P- 9);

(10) izvještaj o dinamici popisivanja i prijemu popisnog materijala (obrazac P-10);

(11) obavještenje o dolasku popisivača (obrazac P-11);

(12) kontrola rada popisivača (obrazac P-12);

(13) upitnik za učesnike popisa (obrazac P-13);

(14) javni oglas (obrazac P-14);

(15) prijava za učesnike u popisu (obrazac P-15);

(16) spisak isplaćenih naknada za prisustvo i uspješno završenu instruktažu članovima popisnih komisija i instruktorima, u skladu sa odlukom o raspodjeli dijela sredstava za finasiranje organizacije i sprovođenje popisa stanovništva, domaćinstava i stanova u 2011. godini (obrazac P-16);

(17) spisak isplaćenih naknada za prisustvo i uspješno završenu instruktažu za popisivače, u skladu sa odlukom o raspodjeli dijela sredstava za finasiranje organizacije i sprovođenje popisa stanovništva, domaćinstava i stanova u 2011. godini (obrazac P-17);

(18) spisak isplaćenih naknada popisivačima u skladu sa odlukom o raspodjeli dijela sredstava za finasiranje organizacije i sprovođenje popisa stanovništva, domaćinstava i stanova u 2011. godini (obrazac P-18);

(19) spisak isplaćenih naknada instruktorima u skladu sa odlukom o raspodjeli dijela sredstava za finasiranje organizacije i sprovođenje popisa stanovništva, domaćinstava i stanova u 2011. godini (obrazac P-19);

(20) spisak isplaćenih naknada za ukupan rad članovima popisnih komisija i ostalim učesnicima koje angažuje popisna komisija u skladu sa odlukom o raspodjeli dijela sredstava za finasiranje organizacije i sprovođenje popisa stanovništva, domaćinstava i stanova u 2011. god. (obrazac P-20);

(21) konačan izvještaj o utrošku sredstava za popis stanovništva, domaćinstava i stanova u 2011. godini (obrazac P-21);

(22) skica popisnog kruga i opis granice popisnog kruga (obrazac KSK-4p);

(23) skica statisitičkog kruga i opis granice statističkog kruga (obrazac KSK-4g);

(24) Kontrolna popisnica (obrazac KP-1) ;

(25) Kontrolni upitnik za stan i domaćinstva (obrazac KP-2);

(26) Kontrolnik postpopisnog istraživanja (obrazac KP-3);

(27) Spisak rednih brojeva stanova izabranih za kontrolu kvaliteta odgovora u Popisu (obrazac KP4);

(28) Izvještaji kontrolora o dinamici prikupljanja podataka (obrazac KP-5);

(29) Ovlašćenje za kontrolore (obrazac KP-7);

(30) Spisak popisnih krugova izabranih za kontrolu Popisa 2011. godine (obrazac KP-8);

(31) Uporedni pregled izabranih domaćinstava, lica i stanova (obrazac KP-9).

**3.5 Organizaciona priprema Popisa**

**Rok realizacije**: jun 2009 - mart 2011. (22 mjeseca)

**Glavni rezultat:** knjiga „Metodologija za pripremu, organizaciju i sprovođenje popisa”, dio „Organizacija i izvršenje popisa“

**Opis aktivnosti**: Organizacija i izvršenje popisa, kao dio Metodologije za pripremu, organizaciju i sprovođenje popisa definisao je organizacionu šemu Popisa, sa jasnim razgraničenjem nadležnosti, odnosno odgovornosti svakog učesnika Popisa. Zadaci svakog učesnika bili su sadržajno i vremenski definisani. Uputstvo za organizaciju i izvršenje popisa bilo je prikazano na ukupno 22 strane i štampano u 800 primjeraka.

**3.6 Informatička priprema Popisa**

**Rok realizacije**: sukcesivno, počev od maja 2009 - 2012. godine

**Glavi rezultat**: 15 programa, odnosno aplikacija za potrebe unosa i obrade podataka prikupljenih Popisom.

**Opis aktivnosti**: sopstvenim kapacitetima MONSTAT je izradio softverska rješanja, neophodna za svaku fazu popisa: od unosa do obrade podataka. Programsku cjelinu čine sljedeće aplikacije:

1. Softver za unos podataka, pregled i dodavanje podataka koji obuhvata sljedeće aplikacije:

* Za unos podataka;
* Za dodavanje tokom unosa;
* Za izmjenu tokom unosa;
* Za pregled unesenih podataka za predstavnike političkih partija;

1. Softver za tabele pregleda i kontrole kontigenata pri unosu - administracija;

* Za kontrolu kontigenta (određivanje stalnog stanovništva);
* Za kontrolu pola;
* Za kontrolu starosti.
* Za kontrolu domaćinstava, porodica i položaja članova (u domaćinstvu).

Softversko rješenje je podrazumijevalo identifikaciju greške na osnovu unaprijed utvrđenog logičkog pravila, omogućavanje pristupa kontrolora pogrešnim slogovima i ispravka istih, na osnovu poznatih elementa na obrascu.

1. Izrada softvera za postpopisno istraživanje;
2. Izrada softvera za šifriranje polja djelatnosti, zanimanja i škola. Način šifriranja koji je korišćen automatski, poluautomatski i ručni pristup;
3. Izrada sofvera za primjenu automatskih pravila logičke kontrole za ostala polja iz obrazaca
4. Izvođenje polja tokom cijelog postupka obrade za potrebe diseminacije, a na osnovu unaprijed utvrđenih kriterijuma
5. Izrada softvera za tematsko tabeliranje
6. Izrada sofvera za primjenu automatskih pravila za kontrolu i ispravku podataka koji se odnose na stanove;

Na INFOFEST-u, u oktobru 2011. godine MONSTAT je prezentovao softverska rješenja Popisa stanovništva, za koja je od strane stručnog žirija dobio nagradu za najbolji debitantski nastup.

**3.7 Kartografija – prostorni registar**

**Rok realizacije**: septembar 2010 - februar 2011. godine (6 mjeseci)

**Glavi rezultat**: Ažuriran prostorni registar sa statističkim i popisnim krugovima (1 602 statistička i 3 740 popisnih krugova)

**Nosilac aktivnosti**: MONSTAT i Uprava za nekretnine

**Opis aktivnosti**: Za potrebe terenskog prikupljanja podataka i teritorijalnu podjelu po popisivačima, neophodno je bilo kreirati karte statističkih teritorijalnih cjelina (statističkih krugova i popisnih krugova). Realizacija pomenutog posla sastojala se u sljedećem: u saradnji sa Upravom za nekretnine, na elektronskim podlogama (iz 2007 -2009. godine), definisani su statistički i popisni krugovi. U toku 2010. godine za 33 dana provedena na terenu, četvoročlana ekipa je obišla i ažurirala 257 popisnih krugova i od toga napravila 555 novih krugova i elektoronski sastavila 555 novih opisa i to u sljedećim opštinama: Podgorici, Kolašinu, Mojkovcu, Beranama, Rožajama, Andrijevici, Plavu, Pljevljima, Žabljaku, Danilovgradu, Ulcinju, Kotoru, Tivtu i Baru. Nakon terenskog rada sve geografski utvrđene izmjene su se prenosile u elektronsku bazu podataka u Upravi za nekretnine. Dodatnu, neplaniranu aktivnost izazvala je kasna odluka o uvođenju novih naselja u opštini Bijelo Polje. To je produžilo aktivnosti na pripremi prostornog registra. U toku februara 2011. ukupno je ažurirano 86 krugova u opštini Bijelo Polje. Nakon završenog terenskog rada i unesenih izmjena vršena je priprema dokumentacije za štampanje. Ukupno je pripremljeno i odštampano 1 602 statistička kruga; 3 740 popisnih krugova i isto toliko opisa, što je omogućilo lakše snalaženje popisivača, kao i lociranje odgovornosti svakog popisivača za kvalitet podataka, na tačno definisanom dijelu teritorije.

**3.8 Pripremanje klasifikacija**

**Rok realizacije**: jun 2010 - april 201. godine (11 mjeseci)

**Glavni rezultat**: Korišćene klasifikacije i kodeksi koji obezbjeđuju potpunu međunarodnu uporedivost podataka.

**Opis aktivnosti**: Za potrebe uporedivosti podataka u Popisu su se koristile sljedeće klasifikacije i kodeksi:

1. Klasifikacija zanimanja,
2. Klasifikacija djelatnosti,
3. Spisak škola,
4. Spisak opština,
5. Spisak naselja,
6. Spisak stranih država,
7. Kodeks šifara nacionalnosti, odnosno etničke pripadnosti,
8. Kodeks šifara vjeroispovijesti,
9. Kodeks šifara maternjeg jezika.

Za kodekse šifara nacionalnosti, odnosno etničke pripadnosti, vjeroispovijesti i maternjeg jezika unaprijed je definisana posebna procedura šifriranja u kojoj je vođeno računa o frekvencijama modaliteta.

**IV Nabavka potrebnih resursa**

**Rok realizacije:** januar 2011- april 2011. godine (3 mjeseca)

**Glavni rezultat:** Obezbijeđivanje svih resursa za početak Popisa stanovništva, domaćinstava i stanova, vršeno je putem otvorenog postupka javnih nabavki.

**Opis aktivnosti:**

1. Za uslugu štampanja i distribucije obrazaca, ponuđene vrijednosti od 85 000 eura, odluka o dodjeli ugovora donesena je 08.02.2011. godine (odabran je ponuđač *Štamparija “OBOD” A.D. Cetinje,* za štampanje 1.283.300 popisnih obrazaca, za vrijednost usluge u iznosu od 62 082 eura, sa uračunatim PDV-om i nakon isteka zakonom propisanog roka za žalbe, ugovor je zaključen 15. marta 2011. godine);

Štampanje 65.200 obrazaca na albanskom jeziku je dodatna aktivnost, čija je vrijednost iznosila 18.007, 40 eura, sa uračunatim PDV-om;

1. Za uslugu nabavke kancelarijskog i ostalog materijala, ponuđene vrijednosti od 50 000 eura, odluka o dodjeli ugovora donesena je 08.02.2011. godine (odabran je ponuđač *“STRATUS” D.O.O. Podgorica, u vrijednosti od 32 812,34 eura, sa uračunatim PDV-om i* nakon isteka zakonom propisanog roka za žalbe, ugovor je zaključen 15. marta 2011.godine);
2. Za usluge promotivne aktivnosti, ponuđene vrijednosti od 90.000 eura, odluka o dodjeli ugovora donesena je 14.02.2011. godine (odabran je ponuđač “PRISMA” D.O.O. Podgorica, za vrijednost od 62 725 eura, sa uračunatim PDV-om i nakon isteka zakonom propisanog roka za žalbe, ugovor je zaključen 25. marta 2011. godine);
3. Za nabavku zakupa poslovnog prostora, ponuđene vrijednosti od 45 000 eura, odluka o dodjeli ugovora za zakup prostora donesena je 01. 04. 2011. godine (odabran je ponuđač “Nikić” D.O.O u iznosu od 29 484 eura, sa uračunatim PDV-om, za prostor od 329 m² neto površine ili 11 kancelarija. Ugovor o zakupu je sklopljen na vremenski period od 10.04.2011. do 09.04.2012. godine. Ugovor o zakupu je sporazumno raskinut 29.12. 2011. godine, zbog prenamjene zakupljenog poslovnog prostora od strane ponuđača);
4. Šoping za nabavku kompjuterske opreme za unos podatka Popisa, u vrijednosti od 9.942 eura, sa uračunatim PDV-om, ugovor zaključen 31.05. 2011. godine;
5. Shoping za nabavku usluge instalacija opreme u PC “Nikić,” - ugovor zaključen 31.05.2011. godine, u vrijednosti od 3 687 eura, sa uračunatim PDV-om;
6. Shoping za nabavku usluge postavljanje instalacije, računarske mreže u MONSTAT-u, ugovor zaključen 31.05.2011. godine, u vrijednosti 6 171 eura, sa uračunatim PDV-om;
7. Za distribuciju kancelarijskog i ostalog potrošnog materijala u svim jedinicama lokalne samouprave, izabrana je kompanija “*MONTENOMAKS Control & Logistics*„ iz Herceg Novog, koja je i izvršila dopremu popisnog materijala iz jedinica lokalne samouprave u MONSTAT. Vrijednost ove usluge iznosila je 6 558 eura, sa uračunatim PDV-om.

**V Imenovanje učesnika, shodno organizacionoj strukturi**

**Rok realizacije:** sukcesivno, 2009 - 2012. godine

**Glavni rezultat**: Izabran tim učesnika Popisa, shodno unaprijed definisanih kriterijumima

**Nosilac aktivnosti**: MONSTAT i popisne komisije

**5.1 Izbor i imenovanje tima MONSTAT-a za realizaciju Popisa**

**Rok realizacije**: sukcesivno, 2009 - februar 2012. godine

**Glavni rezultat**: Formiran tim i radni zadaci učesnika po pojedinim fazama Popisa

**Opis aktivnosti**: Direktor Zavoda osnovao je posebno tijelo - Biro Popisa koje je rukovodilo pripremama, organizacijom i sprovođenjem popisa. Prvi sastav Biroa formiran je početkom 2010. godine. Za potrebe pripreme i realizacije Popisa stanovništva, formirano je i 7 radnih grupa. Početkom 2011. godine formiran je novi sastav i imenovan novi rukovodilac Biroa. Biro se sastojao od rukovodilaca radnih grupa, a preko kojih se pratila implementacija izvršenja Popisa. Sistem izvještavanja i odgovornosti bio je formiran shodno prikazanoj hijerarhiji: radne grupe - Biro za realizaciju Popisa - direktor Zavoda za statistiku.

Interna organizacija MONSTAT-a za realizaciju Popisa formirana je na sljedeći način:

Radna grupa za izradu metodologije popisa, organizovanja, sprovođenja i publikovanja podataka Popisa

Radna grupa za informaciono-tehnološku podršku, obrade i publikovanje podataka Popisa;

Radna grupa za pripremu statističko-tehničke dokumentacije Popisa

Radna grupa za logističku podršku popisa i sprovođenje javne kampanje a;

Radna grupa za upoređivanje podatka Popisa i kontrole a;

Radna grupa za praćenje unosa i kontrolu podataka Popisa a;

Radna grupa za šifriranje, kontrolu i diseminaciju podataka Popisa a;

U 2011. godini je uspostavljen sistem hijerarhijskog izvještavanja i to sljedeće strukture:

U periodu pripremne faze za popis, radne grupe su nedjeljno podnosile izvještaj o svojim aktivnostima na unaprijed predviđenoj formi za izvještaj koji se podnosio Birou svakog ponedjeljka u toku pripreme popisa. U izvještaju su se podnosili realizovani zadaci, aktivnosti za naredni period koji imaju određeni rizik i slično. Na osnovu ovih izvještaja Biro je donosio odluke koje su se kao radni zadaci delegirali radnim grupama.

Faza terenskog rada je pokrivena sa izvještajem državnih instruktora kroz za to predviđeni pomoćni obrazac popisa. Finansijski izvještaji su bili propisani kroz pet unaprijed predviđenih obrazaca, koje je svaka popisna komisija podnosila Zavodu za statistiku.

Biro je izvještavao direktora Zavoda za statistiku, o planiranim, realizovanim aktivnostima, kao i problemima u realizaciji Popisa. Direktor Zavoda za statistiku izvještavao je Vladu Crne Gore, preko petnaestodnevnih izvještaja o realizovanim aktivnostima i potencijalnim rizicima za početak realizacije Popisa.

**5.2 Izbor i imenovanje Popisnih Komisija (PK)**

**Rok za realizaciju**: januar - februar 2011. godine (60 dana)

**Glavni rezultat**: Imenovan sastav PK – ukupno 149 članova

**Opis aktivnosti**: Shodno Zakonu, član 8, na predlog gradonačenika opština, a rješenjem direktora MONSTAT-a formirane su Popisne komisije. U sljedećim opštinama gradonačelnici su bili predsjednici popisnih komisija: Andrijevica, Bar, Bijelo Polje, Danilovgrad, Žabljak, Kolašin, Kotor, Nikšić, Mojkovac, Plužine, Plav, Pljevlja, Podgorica, Rožaje, Tivat, Ulcinj, Herceg Novi, Cetinje i Šavnik, dok su u drugim opštinama imenovani njihovi zamjenici. U svakoj popisnoj komisiji dva člana su bili predstavnici opozicije u državnom parlamentu.

**5.3 Izbor i imenovanje državnih instruktora (DI)**

**Rok za realizaciju**: februar 2011 (1 mjesec)

**Glavni rezultat**: Imenovan sastav PK – ukupno 74 DI

**Opis aktivnosti**: Odlukom direktora MONSTAT-a imenovani su DI iz redova zaposlenih u MONSTAT-u za kontrolu realizacije Popisa po opštinama. Kriterijumi za izbor bili su: iskustvo u Popisima, iskustvo u prezentacijama i obukama, opterećenost redovnim obavezama, učestalost učešća u vanrednim aktivnostima, znanje engleskoj jezika i položen test nakon završene obuke. Imenovano je ukupno 74 DI, shodno kriterijumu da jedan državni instruktor kontroliše rad 5-7 opštinskih instruktora.

**5.4 Izbor i imenovanje opštinskih instruktora (OI)**

**Rok za realizaciju**: 22. 2. 2011 - 10. 3. 2011. (17 dana)

**Glavni rezultat**: odabir 461 instruktora

**Opis aktivnosti**: po principu javnog konkursa izabrano je 461 OI od 2 023 ukupno prijavljenih kandidata. Izbor i imenovanja OI izvršen je od strane PK, shodno sljedećim kriterijumima: da imaju završen fakultet, da su državljani Crne Gore, da kandidat dobro poznaje teren za koji će biti zadužen, kao i da poznaju albanski, romski ili drugi jezik za rad na tom govornom području. Kao prednost se smatralo iskustvo u statističkim istraživanjima (popis, anketa i sl.), kao i iskustvo u održavanju treninga - obuke, kao i u upravljanju. Jedan OI je kontrolisao rad 7 - 10 popisivača.

**5.5 Izbor i imenovanje popisivača**

**Rok za realizaciju**: 22. 2. 2011 - 15.03.2011. (22 dana)

**Glavni rezultat**: odabir 3 884 popisivača od ukupno 10 870 prijavljenih kandidata

**Opis aktivnosti**: po principu javnog konkursa izabrano je 3 884 popisivača od ukupno 10 870 prijavljenih kandidata. Izbor i imenovanje popisivača izvršen je od strane PK, shodno sljedećim kriterijumima: kandidati za popisivače morali su imati najmanje završenu srednju školu, da su državljani Crne Gore i da su popunili Prijavu za učesnike u popisu. Dodatni: - - da kandidat dobro poznaje teren za koji će biti zadužen i da za rad na terenu ne mora da koristi prevozna sredstva, da prednost imaju lica koja pored crnogorskog jezika poznaju albanski, romski ili drugi jezik za rad na tom govornom području.

**VI Obuka učesnika Popisa**

**Rok realizacije**: januar – mart 2011. godine (3 mjeseca)

**Glavni rezultat**: Obučeno 4 574 učesnika Popisa

**Nosilac aktivnosti**: MONSTAT

**6.1 Priprema obuke za učesnike Popisa**

**Rok realizacije**: januar 2011 - 29. mart 2011. godine (3 mjeseca)

**Glavni rezultat**: pripremljen materijal za obuku

**Opis aktivnosti**: pripremljen materijal za četiri nivoa obuke: za obuku popisnih komisija, državnih instruktora, opštinskih instruktora i popisivača. Pripremljeni testovi za provjeru uspješnosti završene obuke, kao i ostala prateća dokumentacija (ugovori, ovlašćenja za rad, itd).

**6.2 Obuka za DI**

**Rok realizacije**: 25 - 27.februar 2011. godine ( 3 dana)

**Glavni rezultat**: obučeni DI

**Opis aktivnosti**: održana je trodnevna obuka, kao i redovna obuka sa ukupnim fondom časova od 40 sati. Svi državni instruktori su polagali test. Prosječna ocjena na testu iznosila je 36, od mogućih 40 poena;

**6.3 Obuka za OPK**

**Rok realizacije aktivnosti**: 18. februar 2011. godine (1 dan)

**Glavni rezultat**: informisanje OPK o obavezama u Popisu 01 - 15. aprila

**Opis aktivnosti**: održan jednodnevni sastanak sa članovima popisnih komisija i gradonačelnicima opština. Na sastanku, direktor Zavoda za statistiku i šef delagacije EU u Crnoj Gori, ukazali su na opšti značaj realizacije popisa u kontekstu pridruživanja Crne Gore Evropskoj uniji, dok se drugi dio obuke odnosio na prezentaciju obaveza OPK u pripremama Popisa. Sastanku je prisustvovalo oko 150 učesnika.

**6.4 Obuka za OI i OPK**

**Rok realizacije**: 19 – 21. mart 2011. godine u svim opštinama (3 dana)

**Glavni rezultat**: obučeni članovi popisnih komisija i OI

**Opis aktivnosti**: održana je trodnevna obuka za 149 članova popisnih komisija i 461 instruktora, u 21 opštini. Ukupan fond časova obuke iznosio je oko 20 sati. Svi instruktori nakon obuke polagali su test. Prosječna ocjena na testu iznosila je 29,9 poena, od mogućih 40 poena;

**6.5 Obuka za popisivače**

**Rok realizacije**: 27 – 29. marta 2011. godine (3 dana)

**Glavni rezultat**: obučeno 3 884 popisivača

**Opis aktivnsoti**: Održana je trodnevna obuka, za ukupno 3 884 popisivača u 21 opštini, sa ukupnim fondom časova od 20 sati. Svi popisivači nakon obuke polagali su test. Prosječna ocjena na testu iznosila 30, od mogućih 37 poena.

**VII Promotivne aktivnosti i edukacija šire javnosti**

**Rok realizacije:** februar-maj 2011. (3 mjeseca);

**Glavni rezultat:** Visok stepen informisanosti građana o Popisu i obevazi učešća;

**Opis aktivnosti:** Osmišljen i dizajniran logo Popisa, kao i definisan slogan Popisa *“Slobodno”.* Odštampano je 120 000 lifleta i 400 postera, jedan dio lifleta i postera odštampan je i na albanskom jeziku. Odštampano je 548 promotivnih majica sa logom Popisa, pripremljeno je 5.000 promotivnih balona sa logom i sloganom Popisa. Lifleti su insertovani u dnevnim novinama 2x u periodu od 15.03.2011. do 15.04.2011. godine, jedan dio je distribuiran u poštanskim sandučićima širom Crne Gore. Postavljeno je outdoor oglašavanje (Bilbordi) na teritoriji Crne Gore. Poslata je kratka poruka sa definisanim sadržajem prvog dana popisa preko mobilnih i TV operatera, koji imaju mogućnost ovakvog načina oglašavanja. Izvršena produkcija animacionog i filmskog radio i TV spota. Organizovane su tematske i specijalne radio i TV emisije širom Crne Gore, uključujući i emisiju za albansko govorno područje. Organizovano je oko 10 press konferencija i poludnevna edukacija za novinare i niz drugih aktivnosti koje su imale za cilj edukaciju šire javnosti o značaju popisa. Dan prije početka popisa, 31. marta, održani su sastanci sa: Popisnim komisijama, predstavnicima političkih partija, predstavnicima medija i od strane EK organizovan je zajednički sastanak svih ambasadora zemalja EU u Crnoj Gori, urednika medija u Crnoj Gori, predstavnika Eurostat-a i direktora MONSTAT-a. Tokom Popisa, radio je call centar u okviru MONSTAT-a za pitanja i primjedbe građana u vezi sa Popisom.

**VIII Prikupljanje podataka**

**Rok realizacije**: 01 - 15. aprila 2011. godine (15 dana)

**Glavni rezultat**: prikupljeni podaci od oko 200 hiljada domaćinstava, 650 hiljada lica i za preko 300 hiljada stanova, izrađeni prvi rezultati popisa po opštinama.

**Opis aktivnosti**: Opštinske popisne komisije u saradnji sa državnim instruktorima koordinirali su fazu prikupljanja podataka, uz pružanje organizacionih i metodoloških objašnjenja instruktorima i popisivačima.

**IX Distribucija i skladištenje popisnog materijala**

**Rok realizacije:** sukcesivno, mart – decembar 2011. godine

**Glavni rezultat:** Distribucija kancelarijskog i popisnog materijala po jedinicama lokalne samouprave, doprema i čuvanje popisnog materijala.

**Opis aktivnosti:** Za distribuciju, prijem materijala i skladištenje materijala bilo je pripremljeno posebno „Uputstvo za primo-predaje i skladištenje materijala“. Stvoreni su bili svi uslovi bezbjednosti (vido-nadzor i ostalo), kako bi tretman individualnih podataka bio u skladu sa principima statističke povjerljivosti. Nakon izvršenog unosa i obrade konačnih rezultata, ugovor o skladištenju i čuvanju popisnog materijala sklopljen je sa D.O.O “Knjaz” iz Nikšića, za period od šest mjeseci u cilju zaštite i čuvanja popisne građe u rokovima koji to predviđa Zakon o arhivskoj djelatnosti i Lista kategorije registratorske građe.

**X Postpopisno istraživanje**

**Rok realizacije**: sukcesivno, oktobar 2010 - decembar 2012 (26 mjeseci)

**Glavni rezultat**: Ocijenjen kvalitet i obuhvat Popisa.

**Nosilac aktivnosti**: MONSTAT

**10.1 Priprema postpopisnog istraživanja**

**Rok realizacije**: oktobar 2010 - 16.april 2011. godine (7 mjeseci)

**Glavni rezultat**: kreirana neophodna metodološka, organizaciona i druga statistička infrastruktura.

**Opis aktivnosti**: pripremljena Metodologija za postpopisno istraživanje, Uputstvo za kontrolore, kao i obrasci koji su se koristili u postpopisnom istraživanju.

**10.2 Izbor, imenovanje i obuka kontrolora - postpopisno istraživanje**

**Rok realizacije**: 18. april 2011. godine (1 dan)

**Glavni rezultat**: odabir 54 kontrolora

**Opis aktivnosti**: kontrolori su izabrani iz redova državnih instruktora, opštinskih instruktora i popisivača

**10.3 Prikupljanje podataka**

**Rok realizacije**: 19 - 26. april 2011. (8 dana)

**Glavni rezultat**: izvršeno prikupljanje podataka u 55 popisnih krugova

**Opis aktivnosti**: kontrolori su za vrijeme terenskog rada popisali sve jedinice popisa u izabranim popisnim krugovima.

**10.4 Ocjena kvaliteta Popisa**

**Rok realizacije**: maj 2011.- decembar 2012. godine (20 mjeseci)

**Glavni rezultat**: Ocjena obuhvata popisa.

**Opis aktivnosti:** Izrađen preliminarni izvještaj o sprovedenom postpopisnom istraživanju.

**XI Prvi rezultati popisa**

**Rok realizacije**: 15. aprila - 13. maj 2011. godine (1 mjesec)

**Glavni rezultat**: Preliminarni podaci o broju popisnih jedinica: broj stanovnika, domaćinstava i stanova.

**Opis aktivnosti**: Na osnovu prvih rezultata popisa, a koje je pripremila 21 popisna komisija, objavljeni su prvi rezultati popisa.

**XII Priprema i unos podataka**

**Rok realizacije**:april-jun 2011. godine (2 mjeseca)

**Glavni rezultat**: izvršen unos, shodno zahtjevu skraćenja rokova za objavljivanje podataka (15. jul)

**Nosilac aktivnosti**: MONSTAT

**12.1 Priprema za unos podataka**

**Rok realizacije**:15. april - 4. maj 2011. godine (20 dana)

**Glavni rezultat**: Pripremljena prostorna i organizaciona infrastruktura unosa.

**Opis aktivnosti**: Pripremljena tehnička infrastruktura i usvojen „Uputstvo rada na unosu i kontroli podataka popisa“, a kojim su bila regulisana opšta pravila ponašanja, rada, odgovornosti i nadležnosti u prostorijama gdje se radio unos i vršila kontrola unosa podataka.

**12.2 Izbor i imenovanje unosioca podataka**

**Rok realizacije:** 05.05.2011. godine (1 dan)

**Glavni rezultat:** Odabir 150 unosioca podataka

**Opis aktivnosti:** Odabir lica za unos izvršen je na osnovu spiska lica dobijenih sa evidencije Zavoda za zapošljavanje - Biro rada Podgorica, a prema definisanim kriterijumima. Sva angažovana lica su bila: nezaposlena, fakultetski obrazovana, uz obavezno poznavanje rada na računaru.

**12.3 Obuka unosilaca podataka**

**Rok realizacije**: 29. 04. 2011. godine

**Glavni rezultat**: Obučeno 150 unosioca podataka.

**Opis aktivnosti**: Izvšena je obuka unosioca podataka, kako i testiranje nakon obuke, na osnovu čega je izvršen i izbor unosioca.

**12.4 Unos podataka**

**Rok realizacije**: 4. maja - 20. juna 2011. godine (40 radnih dana - tri radne smjene: 07h-02h)

**Glavni rezultat**: Izvršen unos 655 718 upitnika za lice i 314 704 upitnika za stan i domaćinstvo

**Opis aktivnosti**: Na 60 komjutera, u 6 kancelarija, vršio se unos podataka. Unos je počeo 4. maja, a završen 20. juna 2011. godine. U tom periodu organizovan je rad u 3 smjene, kao i subotom. Unos je vršen shodno posebnom uputstvu „Uputstvo za upotrebu programskog paketa za Popis stanovništva, domaćinstava i stanova u Crnoj Gori 2011.godine”.

**12.5 Kontrola unosa podataka od strane MONSTAT-a**

**Rok realizacije**: 4. maja – 20. juna 2011 (40 dana)

**Glavni rezultat**: Postignuta tačnost unesenih podataka popisa

**Opis aktivnosti**: U toku unosa vršena je kontrola unesenih podataka, u smislu broja obrazaca kao i tačnosti unesenih podataka. Radi kontrole kvaliteta unosa, nakon završenog unosa izvršen je ponovni unos 149 popisnih krugova.

**12.6 Kontrola unosa podataka od strane političkih partija**

**Rok realizacije**: maj 2011 - jun 2011. godine

**Glavni rezultat:** Utvrđena 100% tačnost unosa od strane predstavnika političke partije – Nova srpska demokratija;

**Opis aktivnosti:** Na zahtjev političke partije NOVA srpska demokratija, MONSTAT je dozvolio kontrolu unosa, shodno Pravilniku o radu ekspertske grupe na kontroli unosa, a koji je usvojen od obje strane prije početka unosa. Cilj kontrole bio je da se provjeri tačnost unosa odgovora na pitanja iz popisnice o nacionalnoj i etničkoj pripadnosti kao i maternjem jeziku. Provjera je sadržala i kontrolu softverskih riješenja za unos podatka. Na uzorku od 470 kontrolisanih Popisnica u trajanju od četiri dana, imenovani ekspert od strane Nove srpske demokratije, g-din Milutin Đukanović, utvrdio je da je Zavod za statistiku sa 100% tačnošću izvršio unos podatka na izabranom slučajnom uzorku, za šta postoje i potpisani Izvještaji kontrole od strane predstavnika političke partije NOVA srpska demokratija. Kontrola nije nastavljena shodno planu, zbog odustajanja rukovodstva političke partije od dalje kontrole.

**XIII Obrada konačnih rezultata**

**Rok realizacije**: 20. jun – decembar 2013. godina

**Glavni rezultat**: Objavljeni konačni podaci po svim pitanjima iz Popisa (do marta 2012. godine, ukupno 23 od 69 pitanja za lica, stan i domaćinstvo);

**Nosilac aktivnosti**: MONSTAT

**13.1 Logičko-računska kontrola i šifriranje**

**Rok realizacije:** 20. jun - 10. jul 2011. godine (20 dana)

**Glavni rezultat**: Određen konačan broj stalnog stanovništva.

**Opis aktivnosti**: Uz unaprijed definisana pravila logičko-računske kontrole, identifikovani su podaci koji nijesu zadovoljavali pomenute uslove. Analiza i ispravka podataka izvšena je shodno „Uputstvu za šifriranje, kontrolu i određivanje kontigenta stalnog stanovništva“. Za kodekse šifara nacionalnosti, odnosno etničke pripadnosti, vjeroispovijesti i maternjeg jezika unaprijed je definisana posebna procedura šifriranja, u kojoj je vođeno računa o frekvencijama modaliteta. Ukupan broj varijacija odgovora na pitanje o nacionalnoj, odnosno etničkoj pripadnosti iznosio je 2 309, što je šifrirano, shodno kodeksu, u 83 različite nacionalnosti. Na pitanje o vjeroispovijesti ukupan broj varijacija iznosio je 1 308, što je šifrirano, shodno kodeksu u 29 različitih vjeroispovijesti. Na pitanje o maternjem jeziku ukupan broj varijacija iznosio je 983, što je šifrirano u 57 različitih šifara za maternji jezik.

**13.2 Objavljivanje konačnih podataka i podataka o nacionalnoj, odnosno etničkoj strukturi, kao i strukturi stanovništva prema vjeroispovijesti i maternjem jeziku**

**Rok realizacije**: 12. jul 2011. godine

**Glavni rezultati**: Objavljeni rezultati u skladu sa skraćenim rokovima

**Opis aktivnosti**: Na osnovu zahtjeva korisnika podataka - političkih partija, skraćeni su rokovi za objavu podataka o nacionalnoj, odnosno etničkoj strukturi, kao i strukturi stanovništva prema vjeroispovijesti i maternjem jeziku. U skladu sa zahtjevom definisani rok bio je 15. jul, što je za MONSTAT bilo skraćenje od 6 mjeseci, u odnosu na plan. Iz tog razloga, povećan je broj učesnika na unosu podataka, kao i uveden rad treće smjene. U cilju zaštite podataka, i čuvanja principa jednake dostupnosti statističkih podataka svim korisnicima u isto vrijeme, podaci su objavljeni shodno „Pravilniku o objavljivanju podataka o nacionalnoj, odnosno etničkoj pripadnosti, kao i strukturi stanovništva prema vjeroispovijesti i maternjem jeziku“.

**13.3 Objavljivanje konačnih podataka**

**Rok realizacije**: jul 2011 - decembar 2013. godine (30 mjeseci)

**Glavni rezultati**: Objava rezultata popisa po svim obilježjima prikupljenim popisom.

**Opis aktivnosti**: Polazni dokumenat za rad na diseminaciji jeste Strategija diseminacije, usvojena od strane Biroa za popis u 2010. godini. U junu 2011. godine donesena je odluka o reviziji pomenute strategije i usaglašavanje sa novonastalim prioritetima i situacijom promjene plana diseminacije, kao i rokova u pogledu objave podataka.

Objavljeno je ukupno deset Saopštenja, ne uključujući Prve rezultate, objavljene u maju 2011. godine. Objavljeni konačni podaci odnose se na lica i stanove. Saopštenja kao diseminacioni proizvodi su dostupni na web sajtu Zavoda za statistiku.

Prvi rezultati - Popis stanovništva, domaćinstava i stanova u Crnoj Gori

1. Saopštenje - Stanovništvo Crne Gore prema polu, tipu naselja, nacionalnoj, odnosno etničkoj pripadnosti, vjeroispovijesti i maternjem jeziku po opštinama u Crnoj Gori (12.jul 2011. godine);

2. Saopštenje - Stanovništvo prema starosti, polu i tipu naselja po opštinama, kao i najčešća imena u Crnoj Gori

3. Saopštenje - Stanovništvo prema bračnom statusu po opštinama u Crnoj Gori

4. Saopštenje - Stanovništvo prema državljanstvu po opštinama u Crnoj Gori

5. Saopštenje - Znanje stranih jezika

6. Saopštenje - Poznavanje rada na računaru

7. Saopštenje - Stanovništvo koje ima smetnje u obavljanju svakodnevnih aktivnosti, po opštinama u Crnoj Gori

8. Saopštenje - Stanovništvo prema aktivnosti u Crnoj Gori

9. Saopštenje – Popisni podaci prema polu, Crnoj Gori 2011

10. Saopštenje – Broj stanova i način korišćenja po opštinama u Crnoj Gori

Pored Saopštenja, jedan od planiranih diseminacionih proizvoda su i tematske detaljne tabele koje se u Excel formatu objavljuju na web sajtu i dostupne su isključivo u elektronskoj formi. Cilj objave ovih tabela jeste prezentovanje podataka na detaljnijem nivou obilježja nego što je to prezentovano u Saopštenju.

**XIV Kontrola tretmana individulanih podataka**

**Rok realizacije:** 21.07.2011. godine (1 dan)

**Glavni rezultat:** Zaštita ličnih podatka, u skladu sa Zakonom o zaštiti podatka iz Popisa stanovništva, domaćinstava i stanova u Crnoj Gori.

**Opis aktivnosti:** Kontrolu tretmana individualnih podatka izvršila je Agencija za zaštitu ličnih podatka Crne Gore, na osnovu Zakona o zaštiti ličnih podatka. Uvidom je utvrđeno da se podaci čuvaju u skladu sa principima statističke povjerljivosti.

**XV Izvještaj o Popisu EK**

**Rok realizacije**: jun 2010 – novembar 2011. godine (18 mjeseci)

**Glavni rezultat**: Izvještaj misije procjene popisa

**Opis aktivnosti**: Prva misija je obavljena u julu 2010. godine, druga u novembru 2010. godine, treća od 1. do 15. aprila 2011. godine, tokom rada na terenu, a četvrta i posljednja od 13. do 15. juna 2011. godine. Opšti zaključak misije procjene je: da je Popis stanovništva Crne Gore bio pripremljen, sproveden na terenu i obrađen u skladu sa međunarodnim preporukama, a naročito preporukama Konferencije evropskih statističara za krug 2010 popisa stanovništva i stanovanja. Dodatno, misija je uočila sa zadovoljstvom visoki nivo profesionalizma uključenog osoblja na svim nivoima popisa i iz MONSTAT-a, kao i kod privremeno angažovanog osoblja. Misija smatra da je popisom postignut visok nivo kvaliteta, posebno u pogledu tačnosti i pravovremenosti. Izvještaj sa misije prezentovan je javnosti 24. novembra 2011. godine. Prezentirali su: direktorica Zavoda za statistku Crne Gore Gordana Radojević, ministar finansija Milorad Katnić, Pieter Everaers, direktor direktorata EUROSTAT-a za međunarodnu saradnju i ključne EU indikatore, Alberto Cammarata šef Odsjeka za politiku, evropske integracije i trgovinu u Delegaciji EU u Crnoj Gori, Jean Mishel Durr, ključni ekspert misije procjene.

**XVI Ostale aktivnosti**

Tokom realizacije Popisa određeni zahtjevi korisnika podataka ili drugih institucija uticali su na povećanje rizika realizacije Popisa, kao i na povećani broj aktivnosti MONSTAT-a koje nijesu bile predviđene planom realizacije Popisa. Svi zahtjevi, koji nijesu ugrožavali Metodologiju i Zakon Popisa su i prihvaćeni i realizovani, na način da se smanji rizik realizacije Popisa:

* zahtjev političkih partija za uvođenje duplikata popisnica. Na ovaj zahtjev je pozitivno odgovoreno, uz usaglašavanje modela duplikata;
* žalbe kompanija koje nijesu izabrane za realizaciju usluga za potrebe Popisa, odložile su realizaciju pojedinih aktivnosti, zbog vremenskog perioda koji je bio potreban da sve druge istance donesu odluku na žalbe kompanija. Ipak, pomenuto kašnjenje nije dovelo do poništenja tenderskih postupaka i realizacije aktivnosti;
* zahtjev NVO za zaštitu ljudskih prava o ocjeni ustavnosti pitanja koja se odnose na nacionalnu ili etničku pripadnost, vjeroispovijest i maternji jezik, u smislu obaveznosti građana da daju odgovore na ova pitanja. Ustavni sud je prije početka popisa ovu žalbu odbacio, ocjenivši da su sva dokumenta usaglašena, kako sa nacionalnim tako i sa međunardonim zakonodavstvom;
* odluka opštine Bijelo Polje o uvođenju 47 novih naselja, nekoliko dana prije predviđenog roka o zamrzavanju stanja jedinica teritorijalnog registra. Dodatnim angažovanjem tima za ažuriranje prostornog registra izvršena je promjena granica u Bijelom Polju u rokovima koji nijesu ugrozili sprovođenje popisa na teritoriji te opštine;
* zahtjev korisnika - političkih partija za skraćivanje roka objave rezultata popisa o nacionalnoj, odnosno etničkoj pripadnosti, vjerispovjesti kao i maternjem jeziku do 15 jula. Zahtjev je prihvaćen, uz dodatni napor Zavoda za statistiku u povećanju prostornih, kadrovskih i drugih resursa da bi se u skraćenom roku objavili podaci, a što je bilo skraćenje za 6 mjeseci u odnosu na plan diseminacije Zavoda za statistiku;
* pojava javne kampanje o Popisu od strane institucija koje nijesu bile zadužene za realizaciju Popisa, što je uticalo na politizaciju popisa, i povećanje rizika poistovjećivanja popisa sa izborima. MONSTAT je na pomenuto odgovorio kampanjom, koja je imala za cilj da objasni značaj Popisa za kriranje ekonomske i druge politike, kao i da ukaže na princip žaštite upotrebe individualnih podataka u bilo koje druge, osim u statističke svrhe;
* neočekivano veliki broj prijavljenih kandidata za učesnike popisa. Monstat je reagovao propisivanjem dodatnih kriterijuma za izbor učesnika popisa;
* zahtjev za štampanje obrazaca na albanskom jeziku, jedan dan prije početka popisa. Zahtjevu je udovoljeno u najkraćem mogućem roku;
* zahtjev za štapmpanje obrazaca koji će biti pripremljeni ćiriličnim pismom. Zahtjevu je djelimično udovoljeno štampanjem obrazaca na ćirilici i štampanjem knjige Popisnih obrazaca na stranim jezicima. Ovu knjigu svaki popisivač je bio dužan da nosi sa sobom tokom terenskog rada i na zahtjev lica pokaže popisnicu na nekom od stranih jezika;
* zahtjev korisnika za popisivanje dijaspore. Ovom zahtjevu nije udovoljeno iz razloga poštovnja međunarodnih standarda iz oblasti popisa, a sa ciljem stvaranja međunarodno uporedivih podataka. Svakako, dato je obrazloženje da metodologijom popisa stanovništva nije predviđeno prikupljanje podataka o dijaspori;
* zahtjev korisnika podataka – političkih partija da učestvuju u obradi podataka na način da popisne komisije, neposrednim uvidom u ukupni popisni materijal, ručno agregiraju odgovore na pitanja o nacionalnoj, odnosno etničkoj pripadnosti, maternjem jeziku i vjeroispovijesti, i na taj način pripreme prve rezultate popisa u odnosu na pomenuta tri pitanja. Zahtjev nije prihvaćen od strane MONSTAT-a, jer je bio u suprotnosti sa Zakonom o popisu i Zakonom o zvaničnoj statistici i statističkom sistemu Crne Gore, posebno sa principom statističke povjerljivosti i zaštite individualnih podataka. Kao alternativno rešenje zahtjevu, MONSTAT je ponudio opozicionim političkim partijama, da nominuju po jednog eksperta sa ciljem da se provjeri činjenica da MONSTAT unosi odgovore iz upitnika, onako kako je napisano;
* zahtjev Islamske zajednice da se podaci o islamskoj vjeroispovijesti, a koji su objavljeni po modalitetima „muslimanska“ i „islamska“, agregiraju kao jedan modalitet „islamska“. Zahtjev je prihvaćen, i u konačnim podacima po opštinama, korišćen je jedan modalitet „islamska“;
* svakodnevni zahtjevi Evropske komisije, zatim novinara i ostalih zainteresovanih strana za objašnjenjem određenih pojava tokom realizacije faze prikupljanja podataka od 01-15.04;
* zahtjevi novinara sa veoma kratkim rokovima za dostavljanje odgovora;
* kao i niz drugih zahtjeva koji su iziskivali brze reakcije i odgovore od strane MONSTAT-a.

**XVII Kreiranje posebne arhive za porjekat Popisa**

**Rok realizacije**: april 2012- maj 2012. godine (1 mjesec)

**Glavni rezultat**: Dokumentaciona arhiva Popisa stanovništva

**Opis aktivnosti**: Prilikom pripreme Popisa stanovništva 2011. godine, MONSTAT se suočio sa problemom nedostatka arhive odnosno dokumentacije prethodno realizovanih Popisa u Crnoj Gori. Kao glavni razlog tome jeste činjenica da su raniji Popisi bili pripremljeni metodološki u Zavodu za statistiku Srbije, dok je Zavod za statistiku Crne Gore vršio fazu prikupljanja i unosa podataka. Upravo u cilju stvaranja osnove planiranja za Popis 2021. godine, MONSTAT će pripremiti posebnu arhivu za projekat Popisa 2011. godine, na način da će sve faze popisa biti dokumentovane potrebnim materijalom koji je nastao u realizaciji ovog projekta. Struktura arhive kreirana je shodno strukturi ovog izvještaja sa pratećim dokumentima, i biće pripremljena u elektronskoj i papirnoj verziji.

**Prilog: Finansijski izvještaj Popisa stanovništva, domaćinstava i stanova**

1. **Opšti pregled odobrenog i realizovanog Budžeta**

Ukupno procijenjena finansijska sredstva za realizaciju Popisa stanovništva, domaćinstava i stanova u Crnoj Gori iznosila su **3 569 520,0 eura** za period **od 2010. do 2013. godine**.

**Tabela 1. Ukupan budžet Popisa stanovništva, domaćinstava i stanova u 2011. godini u Crnoj Gori**

|  |  |  |  |
| --- | --- | --- | --- |
| Godina | Procijenjena sredstva | Odobrena sredstva | Realizovana sredstva |
| **2010** | 218 611,0 € | 0,0 € | 0,0 € |
| **2011** | 3 192 528, 0 € | 3 192 598,0 € | 2 484 525,8 € |
| **2012** | 128 350, 0 € | 130 000,0 € |  |
| **2013** | 30 031, € | € |  |
| **Ukupno** | **3 569 520,0 €** | **3 322 598,0 €** |  |

U 2011. godini određena su sredstva u iznosu od 3 192 528,0 eura, utrošeno je u vrijednosti od 2 484 525,8 eura, čime je ostvarena ušteda od strane Zavoda za statistiku u iznosu od 22% ili 708 002,2 eura u odnosu na odobrena sredstva za 2011. godinu.

Ostvarena ušteda rezultat je sprovođenja određenih mjera štednje i kontrole trošenja novca prema svim tijelima koja su bila odgovorna za realizaciju Popisa, kao i usvajanja oranizacionih pravilnika koji su imali za cilj da povećaju produktivnost i efikasnost rada. Takođe, značajan doprinos uštedi budžeta doprinio je prekovremeni rad i završetak posla prije planiranih rokova, što je smanjilo troškove rente, troškove zaposlenih i ostale tekuće troškove. Uz planirane aktivnosti za koje je odobren budžet, realizovane su i dvije vanredne aktivnosti koje je predložila Vlada Crne Gore, nakon usvajanja i odobrenja budžeta: štampanje duplih upitnika i štampanje upitnika na albanskom jeziku.

Dio ušteđenih sredstava odnosno 500 000,0 eura iz Popisa stanovništva, domaćinstava i stanova u 2011. godini, Zavod za statistiku je stavio na raspolaganje Fondu za penzijsko osiguranje, a shodno odluci Vlade Crne Gore od 8. decembra 2011. godine broj: 03-11685/3 (naš broj 01/5961 od 09.decembra. 2011. godine). Ostatak sredstava je vraćen budžetu Vlade Crne Gore.

1. **Troškovi realizacije po fazama Popisa**

Pregled budžeta Popisa stanovništva, domaćinstava i stanova u 2011. godini po fazama Popisa stanovništva, domaćinstava i stanova u 2011. godini prikazan je u sledećoj tabeli.

**Tabela 2. Pregled budžeta Popisa stanovništva, domaćinstava i stanova po fazama**

|  |  |  |  |
| --- | --- | --- | --- |
| Faze: | Aktivnosti Popisa stanovništva, domaćinstava i stanova u 2011. godini u Crnoj Gori | Planirana sredstva | Realizovana sredstva |
|  | Priprema i organizacija Popisa | 347,709.0 € | 393 539,1 € |
|  | Terenske aktivnosti (obuka i prikupljanje podataka) | 2,473,455,0 € | 1,861,629.9 € |
|  | Postpopisno istraživanje | 51 739,0 € | 53,898.5 € |
|  | Unos,kontrola i obrada podatka | 167 600,0 € | 175,458.3 € |
|  | **Zbir** | **3 040 503,0 €** | **2 484 525,8 €** |
|  | **Neplanirani troškovi 5%** | **152 025,0 €** |  |
|  | **UKUPNO** | **3 192 528,0 €** |  |

Najveći dio troškova u realizaciji popisa ili 75% odnosio se na terenske aktivnosti (obuka 4 574 učesnika i prikupljanje podataka).

Posmatrano po pojedinačnim fazama, veći od planiranih bili su troškovi faze unosa podataka i to za za 29% ili 55 928 eura u odnosu na plan. Osnovni razlog za povećanje troškova odnosio se na zahtjev da se podaci o nacionalnoj, etničkoj strukturi i maternjem jeziku, objave 15. jula 2011. godine, što je bilo skraćenje za 6 mjeseci u odnosu na plan MONSTAT-a. Ovaj zahtjev je uslovio, povećanje broja angažovanih lica, kupovinu dodatne opreme, kao i povećanje cijene nadoknade unosiocima podataka, kako bi se unos završio u roku od 40 dana.

1. **Troškovi realizacije po aktivnostima pojedinih faza Popisa**

Analitički pregled utrošenih sredstava po aktivnostima u Popisu stanovništva, domaćinstava i stanova u 2011. godini, dat je shodno strukturi izvještaja koji je prikazan u gornjem dijelu.

**Tabela 3. Analitički pregled troškova Popisa stanovništva, domaćinstava i stanova u 2011. godini po aktivnostima:**

|  |  |  |  |
| --- | --- | --- | --- |
| Aktivnosti po fazama | Aktivnost iz Izvještaja | Planirana vrijednost | Realizovana vrijednost |
| **I Faza:** | **PRIPREMA I ORGANIZACIJA POPISA** | **347,709,0 €** | **393 539,1 €** |
| **III** | **Pripreme za terenski rad Popisa** | **106 400,0 €** | **111 148,0 €** |
| **IV** | **Nabavka potrebnih resursa**  Štampanje obrazaca, rashodi za kancelarijski meterijal, promotivne aktivnosti, distribucija, zakup prostora, nabavka kompjuterske opreme i instalacija mreže | **241 309,0 €** | **282 391,0** **€** |
| **II Faza:** | **TERENSKE AKTIVNOSTI** | **2,473,455,0 €** | **1 861 629, 9 €** |
| **V** | **Imenovanje i obuke učesnika u Popisu** | **800 010,0 €** | **350 108,9 €** |
| **VIII** | **Prikupljanje podatka** | **1,673,445,0 €** | **1 511 521,0 €** |
|  | Državnih instruktora - nadoknade | 128 650,0 € | 93 611,4 € |
|  | Popisne komisije-nadokande | 95 210, 0 € | 99 192,0 € |
|  | Instruktori – nadoknade | 229 200,0 € | 206 620,3 € |
|  | Popisivači – nadoknade | 1 102 000,0 € | 1 112 097,3 € |
|  | Ostale aktivnosti | 118,385,0 € | 0,0 € |
| **III faza** | **POSTPOPISNO ISTRAŽIVANJE** | **51 739,0 €** | **53 898,5 €** |
| **XII** | **PRIPREMA I UNOS PODATKA** | 167 600,0 € | **175 458,3 €** |
| **Ukupno** | | **3 040 503,0 €** | **2 484 525,8 €** |
| **Neplanirani troškovi 5%** | | **152 025,0 €** |  |
| **UKUPNO** | | **3 192 528,0 €** | **2 484 525,8 €** |

**III Pripreme za terenski rad Popisa**

Ukupna realizovana finansijska vrijednost ove aktivnosti iznosila je 111 148,0 eura, a trošak se odnosi na realizaciju sledećih aktivnosti:

* **Zakon o Popisu stanovništva, domaćinstava i stanova** – priprema do usvajanja trajala je 23 mjeseca;
* **Budžet** – priprema budžeta za period od tri godine (2010-2013) uz detaljni prikaz svake stavke trajala je 12 mjeseci;
* **Metodologija Popisa** - priprema do konačne izrade metodologije trajala je 22 mjeseca;
* **Popisni obrasci –** priprema 3 osnovna i 20 pomoćnih obrazaca, kao i 8 za postpopisno istraživanje trajala je 22 mjeseca;
* **Organizaciona priprema Popisa** - priprema organizacione strukture i opisa nadležnosti na svim nivoima organizacije popisa - trajala je 22 mjeseca;
* **Informatička priprema Popisa –** sukcesivna priprema i izrada 15 programa;.
* **Kartografija – prostorni registar –** ažuriranje prostornog registra sa 1602 statistička i 3 740 popisna kruga trajala je 6 mjeseci;
* **Priprema klasifikacije –** rad na usklađivanju i međunaronoj uporedivosti 9 klasifikacija trajala je 11 mjeseci;
* **Priprema organizacionih internih pravilnika –** pripremljeno oko 10 pravilnika kojima su regulisane pojedinačne nadležnosti i odgovornosti u svakoj od faza popisa;

Nadoknade za izradi svih ovih dokumenta članovima Biro i radnim grupama vršila se u 2011. godini kada je i budžet odobren.

**IV Nabavka potrebnih resursa**

Ukupna planirana finansijska sredstva za nabavku potrebnih resursa iznosila su 241 309,0 eura dok su realizovana sredstva iznosila 282 391,0 eura. Uvećanje ove stavke, u odnosu na planiranu posljedica jeenabavku kompjuterske opreme i instalacije mreže za aktivnost unosa, kao i visokih režijskih troškova zakupa prostora.

Nabavka potrebnih resursa realizovana je preko 4 otvorena postupka (tendera) javnih nabavki, i 3 nabavke preko shoping metode.

**Tabela 4. Analitički pregled Nabavke potrebnih resursa u Popisa stanovništva, domaćinstava i stanova u 2011. godini**

|  |  |  |
| --- | --- | --- |
| Nabavka potrebnih resursa | Planirana sredstva | Realizovana sredstva |
| **Tender 01** – Za nabavku usluga štampanja obrazaca | 59 180,0 € | **62 082,4 €** |
| Dodatno štampanje popisnih obrazaca |  | 18 007,4 € |
| **Ukupno za štampanje popisne građe** |  | **80 089,8 €** |
| **Tender 02** – Za nabavku kancelarijskog i ostalog potrošnog materijala | 47 183,0 € | 32 140,5 € |
| Dodatna nabavka kancel. materijala |  | 5 292,5 € |
| **Ukupno za nabavku kancel.materijala** |  | **37 433,0 €** |
| **Tender 03** – Za uslugu – realizacija aktivnosti za pripremu i sprovođenje javne kampanje popisa stanovništva-medijske i promotivne aktivnosti | 100 000,0 € | 62 724,8 € |
| Dodatne promotivne aktivnosti |  | 20 156,5 € |
| **Tender 4 – zakup poslovnog prostora** | 45 000, 0 € | 29 484 € |
| Režijski troškovi |  | 22 727 € |
| **Ukupno za zakup prostora** |  | **52 211,0 €** |
| **Ukupno za javnu kampanju** |  | **82 881,3 €** |
| Shoping – za nabavku kompjuterske opreme | 10 000 € | 9 942 € |
| Shoping – za nabavku instalaciju računarske mreže u PC “Nikić” | 3 700 € | 3 687 € |
| Shoping – za nabavku instalaciju računarske mreže u MONSTAT-u | 6 300 € | 6 171 € |
| Dodatna prateća kompjuterska oprema |  | 3 418 € |
| **Ukupno za komp.opremu i instalaciju** |  | **23 218 €** |
| Distribucija kancel.materijala | 7 586 € | **6 558 €** |
| **UKUPNO** | **241 309,0 €** | **282 391,0** **€** |

* **Za uslugu štampanja i distribucije 1.283.300** **obrazaca** ukupna vrijednost usluge iznosila je 80.090 eura;
* **Za uslugu nabavke kancelarijskog i ostalog materijala** za potrebe Popisa utrošeno je 37.433 eura;
* **Za usluge promotivnih aktivnosti** **utrošeno je** 82.881 euro (odštampano 120.000 lifleta, 400 postera, 548 promotivnih majica, 5000 promotivnih balona, postavljen 21 bilbord, poslata kratka poruka preko mobilnih i TV operatera, izrađen TV i radio spot, organizovane tematske emisije, 10 press konferencija, organizovani tematski sastanci sa popisnim komisijama, političkim partijama, predstavnicima medija, ambasadorima, organizovan call centar);
* **Za nabavku zakupa poslovnog prostora,** zakupljeno je 329 m² neto površine ili 11 kancelarija. Ukupna vrijednost zakupa iznosila je 52 211 eura sa režijskim troškovima;
* **Nabavka kancelarijske opreme i instalacija mreže** iznosila je 23 218 eura. Nabavka je sprovedena kroz 3 šoping metode:
  + - Shoping za nabavku kompjuterske opreme za unos podatka Popisa u vrijednosti od 9 942 eura;
    - Shoping za nabavku usluga instalacija opreme u PC “Nikić” u vrijednosti od 3.687 eura;
    - Shoping za nabavku usluge postavljanje instalacije, računarske mreže u MONSTAT-u u vrijednosti od 6.171 eura;
    - Dodatna prateća kompjuterska oprema u vrijednosti od 3 418 eura;
* **Distribucija kancelarisjkog i ostalog potrošnog materijala** vrijednost ove usluge iznosila je 6 558 eura.

**V Imenovanje i obuke učesnika u Popisu**

Za isplatu nadoknada za obuku i prikupljanje podataka shodno Zakonu o popisu bile su zadužene popisne komisije. Raspodjelu finansijskih sredstava popisnim komisijma vršena je shodno O*dluci o visini i raspodjeli dijela sredstava popisnim komisijama za izvršenje poslova pripreme organizacije i sprovođenje Popisa stanovništva, domaćinstava i stanova u Crnoj Gori u 2011. godini.*

Ukupna realizovana vrijednost za imenovanje i obuku učesnika iznosila je 350 109 eura, dok je planirana vrijednost ove aktivnosti 800 010 eura, što ukazuje na uštedu sredstava od 450 hilj. eura ili 44%.

Ova aktivnost obuhvatala je imenovanje i obuku svih učesnika popisa:

* + - Popisne komisije - 149 članova,
    - Državnih instruktora – 74 člana
    - Opštinskih instruktora - 461 član,
    - Popisivača - 3.884 članova

Za sve učesnike održane su obuke u prosjeku od 3 dana trajanja. Trošak obuke po učesniku iznosio je 76 eura za tri dana obuke (popisivačima dnevnice za prusustvo obuci; instruktorima-dnevnice za održavanje instruktaže; državnim instruktorima dnevnice za održavanje instruktaže i troškovi smještaja u opštinama van Podgorice).

**VIII Prikupljanje podatka**

Ukupna realizovana vrijednost ove aktivnosti iznosila je 1 511 521,0 eura, dok je planirana vrijednost iznosila 1 673 445, 0 eura, što ukazuje na uštedu od 162 hilj.eura ili 10% od planirane vrijednosti.

Ova aktivnost je obuhvatala prikupljanje podatka od oko 200 000 domaćinstava, 650 000 lica i preko 300 000 stanova u trajanju od 15 dana, uz angažovanost 4 568 učesnika popisa.

**Tabela 5. Tabelarni prikaz naknada učesnika Popisa stanovništva, domaćinastava i stanova u 2011. god**

|  |  |  |  |
| --- | --- | --- | --- |
|  | Nadoknada učesnika u  Prikupljanju podatka | Planirana sredstva | Realizovana sredstva |
| **1,673,445,0 €** | **1 511 521,0 €** |
|  | Državnih instruktora – 74 člana | 128 650,0 € | 93 611,4 € |
|  | Popisne komisije – 149 člana | 95 210, 0 € | 99 192,0 € |
|  | Instruktora – 461 člana | 229 200,0 € | 206 620,3 € |
|  | Popisivača – 3.884 člana | 1 102 000,0 € | 1 112 097,3 € |

Prosječna zarada popisivača iznosila je 286 eura za aktivno angažovanje od 15 dana;

Prosječna zarada instruktora iznosila je 448 eura za aktivno angažovanje od 30 dana;

Prosječna zarada člana popisne komisije iznosi 666 eura za aktivno angažovanje od 60 dana;

Prosječna zarada državnog instruktora iznosila je 1 265 za aktivno angažovanje od 90 dana.

**X Postpopisno istraživanje**

Ukupna realizovana vrijednost ove aktivnosti iznosila je 53 898,5 eura dok je planirana iznosila 51 739,0 eura, što je više za 2 100,0 eura ili 4%.

Ova aktivnost obuhvatala je izbor i imenovanje 54 kontrolora, štampanje obrazaca za postpopisno istraživanje kako bi se iskontrolisalo 55 popisnih krugova u trajanju od 8 dana (19 – 26 april 2011).

**XII Unos, kontrola i obrada podatka**

Ukupna realizovana vrijednost ove aktivnosti iznosila je 175 458,3 eura dok je planirana iznosila 167 600,0 eura, što je bilo više za 7 800 eura ili 4,7%. Ova aktivnost obuhvatala je izbor i obuku 150 unosilaca podatka i rad u tri radne smjene (07h-02h).

Za 40 dana uneseno je 655 718 upitnika i 314 704 upitnika za stan i domaćinstvo, u 6 kancelarija na 60 računara. Prosječna zarada unosioca podatka iznosila je 1 170 eura.

Na osnovu člana 23 stav 4 Zakona o popisu stanovništva, domaćinstava i stanova u 2011. godini (‘’Službeni list CG“ , br. 41/10 i 75/10), Vlada Crne Gore, na sjednici od 24.02.2011. godine, donijela je

**O D L U K U**

**O VISINI I RASPOREDU DIJELA SREDSTAVA POPISNIM KOMISIJAMA**

**ZA FINASNSIRANJE PRIPREME, ORGANIZACIJE I SPROVOĐENJA POPISA STANOVNIŠTVA, DOMAĆINSTAVA I STANOVA U 2011. GODINI**

**Član 1**

Ovom odlukom utvrđuje se visina i raspored dijela sredstava obezbijeđenih u Budžetu Crne Gore, popisnim komisijama za finansiranje pripreme, organizacije i sprovođenja popisa stanovništva, domaćinstava i stanova u 2011. godini (u daljem tekstu: popis).

**Član 2**

Sredstva iz člana 1 ove odluke raspoređuju se popisnim komisijama i to za naknade:

1. popisivačima;
2. instruktorima;
3. predsjedniku i članovima popisne komisije;
4. drugim učesnicima popisa (lica angažovana na obračunu, isplatama i sačinjavanju konačnog izvještaja o utrošku sredstava u jedinici lokalne samouprave i licima angažovanim na formiranju fascikli i sl.).

**Član 3**

Popisivaču pripada naknada:

1. za uspješno završenu obuku kod instruktora u mjestu prebivališta u trajanju od tri dana, u iznosu od 15, 00 € za dan;
2. za uspješno završenu obuku kod instruktora van mjesta prebivališta u trajanju od tri dana, u iznosu od 15, 00 € za dan i troškove prevoza javnim saobraćajem, u iznosu cijene putne karte;
3. za svaku ispravno popunjenu Popisnicu (obrazac P-1), u iznosu od 0,70 €;
4. za svaki ispravno popunjen Upitnik za stan i domaćinstvo (obrazac P-2), koji sadrži podatke o stanu i licima, u iznosu od 1,00 € ;
5. za svaki ispravno popunjen Upitnik za stan i domaćinstvo (obrazac P-2) koji sadrži samo podatke o stan, u iznosu od 0,50 €;
6. za korišćenje mobilnog telefona u iznosu od 5,00 €;
7. za izvršeni popis u otežanim uslovima zbog površine i konfiguracije terena u popisnom krugu, koji ima najviše 50 lica, u iznosu od 30,00 €.
8. za dežurstvo u sjedištu popisne komisije, u iznosu od 15,00 € za dan.

**Član 4**

Instruktoru pripada naknada :

1. za uspješno završenu obuku kod državnog instruktora u trajanju od tri dana u iznosu od 15, 00 € za dan;
2. za uspješno završenu instruktažu popisivača, u trajanju od tri dana, u iznosu od 15, 00 € za dan;
3. za putne troškove na terenu za period popisa, u iznosu od 25,00 €
4. za pregled i kontrolu Popisnice (obrazac P-1), Upitnika za stan i domaćinstvo (obrazac P-2)

- ispravno popunjenu Popisnicu (obrazac P-1) u iznosu od 0,13€;

- ispravno popunjen Upitnik za stan i domaćinstvo koji sadrži podatke o stanu i licima ( obrazac P-2), u iznosu od 0,18 € i

- ispravno popunjen Upitnik za stan i domaćinstvo koji sadrži samo podatke o stanu u iznosu od 0,07 €;

1. za korišćenje mobilnog telefona u iznosu od 10,00 €.

**Član 5**

Predsjedniku, članovima popisnih komisija i drugim učesnicima popisa iz člana 2 ove odluke, pripada naknada i to:

1. predsjedniku popisne komisije:
   * + za ukupan rad u komisiji, u iznosu od 600,00 €;
     + za obuku kod državnog instruktora, u iznosu od 15,00 € za dan;
2. članu popisne komisije:
   * + za ukupan rad u komisiji, u iznosu od 500,00 €;
     + za obuku kod državnog instruktora, u iznosu od 15,00 € za dan;
     + za korišćenje mobilnog telefona, u iznosu od 10,00 €;
3. drugim učesnicima popisa:
   * + za formiranje mekih fascikli za instruktažu, u iznosu od 1,00 € po fascikli;
     + za formiranje tvrdih fascikli za svaki popisni krug, u iznosu od 1,00 € po fascikli;
     + za obračun, isplatu i sačinjavanje konačnog izvještaja o utrošku sredstava u jedinici lokalne samouprave, u iznosu od 400,00 €.

Popisnoj komisiji, za korišćenje fiksne telefonije za period popisa, raspoređuju se sredstva u iznosu od od 50,00 €, a za korišćenje interneta, sredstva u iznosu od 20,00€.

**Član 6**

Naknade utvrđene ovom odlukom iskazane su i isplatiće se u neto iznosu .

**Član 7**

Zavod za statistiku će sredstva utvrđena ovom odlukom uplatiti popisnim komisijama po sljedećoj dinamici i to:

1) prvi dio do 25. marta 2011. godine, za aktivnosti iz člana 3 tač. 1, 2, 6, 7 i 8, člana 4 tač. 1, 2, 3 i 5, člana 5 stav 1 tačka 1 alineja 2, tačka 2 alineja 3, tačka 3 al.1 i 2 i stava 2 ove odluke;

2) drugi (preostali) dio, najkasnije do 5. maja 2011. godine, nakon dostavljenog konačnog obračuna utrošenih sredstava, odnosno nakon prvih rezultata kontrole obuhvata, koja će se sprovesti neposredno po završetku popisa.

**Član 8**

Popisne komisije su dužne da Zavodu za statistiku dostave konačni izvještaj o utrošku sredstava u popisu, najkasnije do 10. maja 2011. godine.

**Član 9**

Direktor Zavoda za statistiku će, u roku od osam dana od dana stupanja na snagu ove odluke, donijeti Uputstvo o sadržaju i načinu vođenja evidencije o upotrebi sredstava namijenjenih popisnim komisijama i sačinjavanju konačnog obračuna utrošenih sredstava za popis stanovništva, domaćinstava i stanova u 2011. godini, kao i Uputstvo za raspoređivanje sredstava popisnim komisijama jedinica lokalne samouprave.

**Član 10**

U slučaju odstupanja konačnog obračuna u odnosu na kriterijume utvrđene ovom odlukom i Uputstvo o sadržaju i načinu vođenja evidencije o upotrebi sredstava namjijenjenih popisnim komisijama i sačinjavanju konačnog obračuna utrošenih sredstava za popis stanovništva, domaćinstava i stanova u 2011. godini, direktor Zavoda za statistiku će angažovati nezavisnog revizora.

**Član 11**

Ova odluka stupa na snagu osmog dana od dana objavljivanja u ’’Službenom listu Crne Gore’’.

Broj: 03-1057

Podgorica, 24.februar 2011.godine

**Vlada Crne Gore**

**Predsjednik,**

**dr Igor Lukšić**